În "Iliada" lui Homer, Diomede a fost o iubită a lui Ahile, în timpul Războiului Troian (după Briseis, care a fost revendicată și obținută, în cele din urmă, de către Agamemnon). Ea a fost fiica regelui Phorbas din Lesbos, insulă locuită în acea epocă de către carieni. După Eustațiu din Salonic, numele ei ar fi fost Diomedeea (greacă: Διομήδεια, "Diomedeia"). Sub acest nume apare și la Dictys din Creta, care, în plus, dezvoltă personajul, narând episodul capturării ei din insula Lesbos, descriind prietenia dintre aceasta și sora ei de lapte (Hippodamia sau Briseis) și iubirea nutrită față de ea de Patrocle. Diomede figura, ca un personaj secundar, într-un tablou al lui Polignot care reprezenta îmbarcarea lui Menelau și era expus la Delfi.